“Petrov je prevario građane Metkovića i on je jedan obični blefer, on i Grmoja. Samo mi smo u Metkoviću to brzo pročitali i dobio je svega 700 glasova od 9.000. Znači u Metkoviću su ga ljudi pročitali. U Metkoviću nije pomakao šalicu od kave dva milimetra u ove dvije i pol godine”, kazao je novinarima bivši gradonačelnik Metkovića Stipe Garbrić Jambo nakon sjednice Predsjedništva HSS-a čiji je član.

Podsjetimo, upravo je Petrov na lokalnim izborima 2013. godine porazio Jamba koji je dotad bio gradonačelnik Metkovića čak 16 godina. Protiv Jamba je u lipnju prošle godine USKOK podigao optužnicu zbog zlouporabe položaja i ovlasti te još nekoliko kaznenih djela tijekom njegovog gradonačelničkog mandata.

Petrov blefer, a Most molitvena sekta

Jambo je dodatno pojasnio zašto Petrova smatra ‘bleferom’.

“Metković je jedna pogranična kasaba, nijedan projekt nije donio, raskinuo je ugovor sa Svjetskom bankom koji bi u Metkoviću riješio pitanje budućnosti u sljedećih 300 godina, pročiščavaća i glavnih kanalizacijskih kolektora, on je to raskinuo iz samo njemu znanih razloga. On sada ucjenjuje već dva mjeseca cijelu Hrvatsku, od tih silnih reformi, od te sekte Most, jer to je jedna molitvena sekta. Na prvoj krivini će on iskočiti iz vlaka i vjerojatno ćemo imati za šest mjeseci nove izbore. To je ekipa koja u životu ništa nije radila”, sasuo je Gabrić ‘drvlje i kamenje’ po svojim nasljednicima u metkovskom Poglavarstvu.

BOŽO PETROV: “Volio bih da se pokaže moja kuća i vile dugih političara”

‘Karamarko me maknuo s izborne liste’

Na pitanje novinara je li čelnike svoje stranke, koja je dio Domoljubne koalicije i buduće vlade koju sastavlja s Mostom, upoznao sa svojim saznanjima o Petrovu i Grmoji, Jambo je dogovorio kako je on samo “jedan običan mali član stranke”.

“Netko odgovoran postoji, ja sam jedan obični mali član. Mene je Karamarko dignuo s liste, a od stranke nisam dobio objašnjenje za to. To vam je valjda dovoljno…”, kazao je.

Na koncu je rekao kako su Domoljubnoj koaliciji ‘foteljaši’ te da je potrebno ‘zasukati rukave i uhvatiti se posla’, prenosi Dnevnik.hr.

Zbog izjava o Petrovu, Hrg suspendirao Jamba iz HSS-a Nedugo nakon što je Stipe Gabrić Jambo novinarima iznio svoju pričuo o Boži Petrovu i Mostu, predsjednik HSS-a Branko Hrg ga je suspendirao iz članstva stranke. “Stipo Gabrić je suprotno Statutu HSS-a i Poslovniku o radu Predsjedništva i Proširenog predsjedništva HSS-a tijekom zajedničke sjednice Predsjedništva i Proširenog predsjedništva HSS-a 9. siječnja 2016. godine neovlašteno od predsjednika HSS-a informirao javnost i na neprimjeren način iznosio osobne stavove o aktualnim političkim događanjima, a koji su u suprotnosti sa odlukama tijela Stranke te tako nanio nepopravljivu političku štetu ugledu i interesima HSS-a”, stoji u priopćenju HSS-a. Suspenzija je odmah stupila na snagu, a Gabrić na nju može uložiti žalbu Predsjedništvu HSS-a u roku od osam dana.

SDP NAJJAČI: Most tone, koštala ga nedosljednost